Det udviklede sig ubehageligt for en butiksekspedient i Normal i Frederikshavn tirsdag eftermiddag. En iransk turist, som er bosiddende i Sverige, blev tilbageholdt for butikstyveri, og i den forbindelse tog den 70-årige hårdt fat i armene på den 21-årige ekspedient, som fik synlige mærker. Det skriver Kanal Frederikshavn . Den 70-årige havde stjålet varer for et mindre beløb. Udvist af Danmark Onsdag har den 70-årige været fremstillet i grundlovsforhør ved Retten i Hjørring, hvor hun blev idømt en straksdom for både vold og tyveri. Retten fandt frem til en straksdom, der lød på 20 dages fængsel og en udvisning af Danmark. Det oplyser anklagemyndigheden ved Nordjyllands Politi på Twitter. Den 70-årige kvinde modtog dommen.
En 70-årig iransk kvinde, der var i Frederikshavn som turist, har onsdag fået en fængsels- og udvisningsdom efter en voldsepisode i Normal i Frederikshavn tirsdag eftermiddag.